

LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2019.gada 28.novembrī Nr.511

(protokols Nr.12, 45.p)

**Par papildinājumiem Priekuļu novada domes 2019.gada 26.septembra lēmumā Nr.385 (protokols Nr.10, 24.p.)**

Priekuļu novada dome novada izskata zvērināta mērnieka J.Dragona sniegto informāciju, par nepieciešamību papildināt Priekuļu novada domes 2019.gada 26.septembra lēmumu Nr.385 (prot.Nr.10, 24.p.) „ Par zemes ierīcības projekta nekustamā īpašuma „Priekuļu selekcijas stacija”, Priekuļu pagastā, Priekuļu novadā, zemes vienībai ar kadastra apzīmējumu 4272 007 0184”.

Izvērtējot augstāk minēto un pamatojoties uz Ministru kabineta 2016.gada 2.augusta noteikumu Nr.505, „Zemes ierīcības projekta izstrādes noteikumi” 11.punktu, Zemes pārvaldības likuma 8.pantu, atklāti balsojot: PAR –14 (Elīna Stapulone, Dace Kalniņa, Aivars Tīdemanis, Elīna Krieviņa, Jānis Mičulis, Mārīte Raudziņa, Arnis Melbārdis, Jānis Ročāns, Aivars Kalnietis, Normunds Kažoks, Ināra Roce, Elīna Krieviņa, Māris Baltiņš, Baiba Karlsberga), PRET –nav, ATTURAS –nav, Priekuļu novada dome **nolemj**:

1. Papildināt Priekuļu novada domes 2019.gada 26.septembra lēmuma Nr.385 (prot.Nr.10, 24.p.) lemjošās daļas 2.punktu sekojošā redakcijā:

,,2.7. Atdalīt no zemes vienības ar kadastra apzīmējumu 4260 007 0184 divas lineāras zemes vienības, gar Selekcijas ielu esošā veloceliņa uzturēšanai: 0.05ha un 0.08ha, vairāk vai mazāk, cik izrādīsies zemes vienību iemērot dabā, saskaņā ar pielikumu Nr.2”;

1. Atbildīgā par lēmuma izpildi Attīstības nodaļas vadītāja Vineta Lapsele.

*Šo lēmumu var pārsūdzēt viena mēneša laikā no tā spēkā stāšanās dienas Administratīvās rajona tiesas attiecīgajā tiesu namā pēc pieteicēja adreses (fiziska persona- pēc deklarētās dzīvesvietas vai nekustamā īpašuma atrašanās vietas, juridiska persona- pēc juridiskās adreses vietas).*

Pielikumā: lēmuma Nr.385 konsolidētā versija un grafiskais pielikums kopā uz 3 lpp.

Domes priekšsēdētāja (paraksts) Elīna Stapulone